Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: d) a tanári képesítés megszerzésének követelményeit (beleértve a tantárgypedagógiát és a tanítási gyakorlatot) a tanári képesítés követelményeirõl szóló 111/1997. (VI. 27.) Korm. rendelet alapján a 12. számú melléklet határozza meg.
Paragraph Index: 92

3. A kötelezõ tantárgyakhoz (szakos törzsképzés), a kötelezõen választható és a szabadon választható tantárgyakhoz rendelt kreditek aránya a teljes képzési idõhöz tartozó kreditértékhez viszonyítva 3.1. A kötelezõ tárgyakhoz (ismeretanyaghoz) rendelt kreditek százalékos aránya a teljes képzési idõhöz rendelt kreditérték 50—70%-a. 3.2. A kötelezõen választható tárgyakhoz (ismeretanyaghoz) rendelt kreditek százalékos aránya a teljes képzési idõhöz rendelt kreditérték 20—40%-a. 3.3. A szabadon választható tárgyakhoz rendelt kreditek százalékos aránya a teljes képzési idõhöz rendelt kreditérték 5—8%-a, amely a külön jogszabályban elõírt általános értelmiségképzõ tárgyakra meghatározott kreditérték és/vagy a nem szakterületi ismeretekbõl megszerzendõ kreditek terhére teljesíthetõ, illetve a kétszakos egyetemi és fõiskolai szintû tanárképzésben a másik szak választásával teljesül. Ha a két szak tartalmában azonos ismeretanyagok vannak, az ezekhez rendelt kreditértéket az egyik szak kreditakkumulációjában kell figyelembe venni, a másik szakon így hiányzó kreditérték terhére szabadon választható tárgyakat kell felvenni. A tantervben meghatározottak szerint lehetõség van arra, hogy bizonyos — a szak képzési követelményeihez és szakmai tartalmához kapcsolódó — tevékenységek igazolása elõfeltétel (kritériumfeltétel) legyen meghatározott szint utáni továbbtanulásnak vagy a záróvizsgára bocsátásnak.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes